stanford-oval/wikipedia huggingface dataset:
Thomas G. Jones

Thomas G. Jones
Thomas Goode Jones (26. marraskuuta 1844 Macon – 28. huhtikuuta 1914 Montgomery) oli yhdysvaltalainen demokraattisen puolueen poliitikko, joka toimi Alabaman kuvernöörinä 1890–1894.
Jones muutti Alabamaan jo lapsena. Hän meni 20. joulukuuta 1866 naimisiin Georgena Caroline Birdin kanssa. Pari sai kolmetoista lasta, joista neljä kuoli varhaisessa lapsuudessa.
Ennen valintaansa kuvernööriksi Jones toimi Alabaman edustajainhuoneen jäsenenä 1884–1888 ja puhemiehenä 1886–1888. Kuvernööriaikansa jälkeen hän toimi vuodesta 1901 kuolemaansa saakka liittovaltion tuomarina Alabamassa. Hänet nimitti tuomariksi presidentti Theodore Roosevelt.
Jonesia edelsi Alabaman kuvernöörinä Thomas Seay ja seurasi William C. Oates.
Charlie Pace

| Charlie Pace |
| --- | --- |

Näyttelijä(t):  Dominic Monaghan
Ensiesiintyminen:  Maahansyöksy
Viimeinen esiintyminen:  Loppu
Keskeiset jaksot:  Selviytyminen Yöperhonen Kotiinpaluu Exodus, osa 2: Merimatka Tulta ja vettä Suurimmat hitit
Henkilötiedot
Koko nimi:  Charlie Pace
Ammatti:  muusikko
Asuinpaikka:  Manchester, Englanti, Iso-Britannia
Infobox OKNimi-testi OK: 
Charlie Hieronymus Pace on Dominic Monaghanin esittämä kuvitteellinen hahmo televisiosarjassa Lost.
Rooli > Ennen onnettomuutta

Brittiläinen Charlie oli kotoisin Englannin Manchesterista. Hän soitti yhdessä veljensä Liamin kanssa yhden hitin ihme -yhtye Drive Shaftissa. Yhtye hajosi, eikä rauhallisen perhe-elämän aloittanut Liam halunnut osallistua paluukiertueelle.
Rooli > Onnettomuuden jälkeen

Charlie lähtee muiden kanssa etsimään ohjaamoa turman jälkeen sekä kokeilemaan radiolähetintä. Heroiiniriippuvuutensa takia hän yrittää käydä kätköllään aluksi salassa muilta, mutta asian paljastuttua Jack koittaa auttaa hänet irti niistä. Charlie tutustuu Claireen ja joutuu tämän kanssa kaapatuksi ja melkein pääsee hengestään, kun Ethan hirttää hänet puuhun. Charlie pelastuu Jackin ansiosta. Myöhemmin Charlie ampuu Ethanin ja käy pelastamassa Clairen vauvan Rousseaulta Sayidin kanssa. Toisella tuotantokaudella Charlie alkaa nähdä näkyjä, joissa Clairen vauva Aaron on vaarassa. Charlie yrittää kastaa Aaronin, mutta hänen toimensa käsitetään väärin. Claire suuttuu Charlielle, mutta antaa tälle pian anteeksi.
Kolmannella kaudella Charlie auttaa Mr. Ekoa rakentamaan kirkkoa. Hän yrittää myös parhaansa mukaan auttaa Lockea löytämään kadonneen Ekon. Myöhemmin Desmond kertoo Charlielle tietävänsä tämän kuolevan nähtyään tulevaisuuteen. Saatuaan tietää tämän Charlie on valmis uhraamaan itsensä, jotta selviytyneet pelastuisivat. Desmond oli nähnyt, että saarella olijat pelastuisivat, jos Charlie kääntäisi pimeässä, vettä täynnä olevassa huoneessa katkaisijaa ja sen jälkeen hukkuisi.
Juliet kertoo, että vedenalainen Peili-asema häiritsee hätäviestien lähettämistä. Kohtalonsa tietäen Charlie ilmoittautuu vapaaehtoiseksi sukeltamaan asemalle kytkemään hätäsignaalin päälle. Saavuttuaan asemalle hän huomaa sen olevan miehitetty, kun kaksi aseistettua naista juoksee hänen luokseen. Charlie vangitaan, mutta naiset eivät saa häntä vastaamaan kysymyksiin. Kun naiset, Greta ja Bonnie ottavat yhteyttä Beniin, Desmond saapuu asemalle ja onnistuu piiloutumaan. Greta ja Bonnie ovat löytämäisillään Desmondin, mutta Mikhail saapuu asemalle ja ampuu toisen naisista sekä haavoittaa toista kuolettavasti.
Kun Desmond ampuu harpuunan Mikhailin selkään ja jättää hänet kuolemaan, Charlie kytkee häirintälaitteet pois päältä ja saa yhteyden Pennyyn. Charlie kutsuu Desmondin luokseen, joka kauhukseen huomaa Mikhailin ruumiin olevan kadonnut. Mikhail ilmestyy ikkunalle ja räjäyttää sen kranaatilla. Huone alkaa tulvia vettä ja Charlie juoksee ovelle, vain sulkeakseen sen ja jäädäkseen itse sisälle, pelastaen Desmondin ja toteuttaen Desmondin ennustuksen. Charlie kirjoittaa käteensä viestin ”Ei Pennyn laiva” yrittäen kertoa Desmondille, ettei Naomin laiva ole Pennyn järjestämä. Charlie piirtää ristin rintaansa ja hukkuu.
Charlie esiintyy viimeisen kerran neljännen kauden avausjaksossa, jossa hän ilmestyy tulevaisuustakaumassa mielisairaalaan hakeutuneelle Hurleylle kehottaen tätä palaamaan saarelle. Myöhemmin hän käskee Hurleyta ilmoittamaan Jackille viestin, jonka mukaan hänen ei kuulu kasvattaa Aaronia.
Rooli > Vaihtoehtoinen aikajana

Charlie teki paluun sarjaan vaihtoehtoisessa aikajanassa, jossa lentokone ei putoa saarelle. Charlien huomattua Edward Marsin tuijottavan häntä, Charlie yrittää hävittää huumeensa nielemällä heroiinipussin vessassa, mutta kone osui turbulenssiin ja pussi juuttui Charlien kurkkuun tukehduttaen hänet. Ollessaan tajuton Charlie sai näyn Clairesta tietäen heidän rakastaneensa toisiaan. Jack elvyttää Charlien poistamalla heroiinipussin tämän kurkusta. Kun poliisit tulevat hakemaan Charlieta, tämä sanoo Jackille vihaisena: ”Minun piti kuolla.” Jaksossa Sijainen paljastuu, että Charlien nimi oli kirjoitettu luolan seinään yhtenä Jacobin kandidaateista ja oli yliviivattu. Charlieta kuvasi numero 195.
Myöhemmin Desmond lähtee hakemaan Charlieta vankilasta Widmoren ohjeistamana. Tultuaan ulos Charlie lähtee kävelemään kadun yli katsomatta vastaantulevia autoja. Hän menee baariin ja kysyy Desmondilta, onko hän tyytyväinen elämäänsä. Desmondin vastattua myöntävästi Charlie sanoo olevansa eri mieltä, koska Desmond ei ole kokenut vastarakkautta. Desmondin kerrottua Charlielle Widmoren tarjouksesta hän lähtee vastahakoisesti Desmondin mukaan. Matkalla radiosta kuuluu Drive Shaftin ”You All Everybody”, jonka Charlie kertoo olevan yhtyeensä hittibiisi. Yhtäkkiä Charlie tarttuu rattiin ajaen auton laiturilta veteen. Desmondin pyristeltyä vapaaksi Charlie laittaa kätensä ikkunaan, jolloin Desmond näkee välähdyksen elämästään saarella. Desmond vetää Charlien pinnalle pelastaen molemmat hukkumiselta.
Toivuttuaan Charlie yrittää paeta sairaalasta, mutta Desmond saa hänet kiinni. Kysyttyään Charlielta kuka Penny on, Charlie sanoo, ettei  hän tiedä. Ennen lähtöään Charlie pyytää Desmondia lakkaamaan huolehtimasta ja että hänen pitäisi etsiä Pennyä. Myöhemmin Charlien veli Liam menee kysymään Charlien sijainnista poliisiasemalle, jossa Sawyer ja Miles työskentelevät.
Charlie on mukana soittamassa konsertissa veljensä kanssa. Charlie kohtaa Clairen, jonka synnytys alkaa. Kate pyytää Charlieta hakemaan huovan ja vettä. Charlien koskettaessa Claireen he saavat välähdyksen elämästään saarella. He suutelevat toisiaan. Charlie on kirkossa yhdessä Clairen kanssa, kun he ”siirtyivät eteenpäin” muiden selviytyneiden kanssa.
Ozra Amander Hadley

Ozra Amander Hadley
Ozra Amander Hadley (30. kesäkuuta 1826 – 18. heinäkuuta 1915) oli yhdysvaltalainen republikaanisen puolueen poliitikko.
Hadley syntyi New Yorkin osavaltiossa ja muutti vuonna 1855 Minnesotaan. Yhdysvaltain sisällissodan jälkeen hän siirtyi Arkansas’n osavaltioon, jonka virkaatekevänä kuvernöörinä hän toimi 1871–1873. Ennen nousuaan kuvernööriksi Hadley toimi Arkansas’n senaatin jäsenenä ja puhemiehenä.
Olli Ainola

Olli Antero Ainola (23. kesäkuuta 1958 Orimattila – 27. tammikuuta 2019 Helsinki) oli suomalainen toimittaja ja Yleisradion televisiouutisten taloustoimituksen päällikkö. Ennen Yleä Ainola toimi Uudessa Suomessa, Suomen Kuvalehdessä, Iltalehdessä, Kauppalehti Pressossa ja Helsingin Sanomissa.
Ainola tuli tunnetuksi MOT-ohjelmasta, missä hän selvitti muun muassa Pentti Tiusasen toimimista Stasin ilmiantajana. Vuonna 1997 Ainola kyseenalaisti MOT:ssa ksylitolin tehokkuuden, paljasti Neuvostoliiton ja Yhdysvaltain hävittäjien ilmataistelun Suomessa vuonna 1954 ja totesi, että Suomen raadolliseen suhtautumiseen Kiinan ihmisoikeusloukkauksiin vaikuttavat kaupalliset intressit. Seuraavana vuonna MOT:ssa paljastettiin, että työeläkerahastojen tuotot ovat alemmat kuin Ruotsissa, koska yhtiöt toimivat myös poliittisin perustein. Ainolan mukaan monet kansanedustajat asuivat edullisesti vakuutusyhtiöiden omistamissa asunnoissa.
Televisiouutisten taloustoimittajana Ainola antoi eduskuntavaalien 2007 alla etujärjestöjen laskettaviksi taloudellisen kasvun mahdollistaman valtiontalouden liikkumavaran, josta tuli yksi vaalikampanjan aikaisen keskustelun pääteemoista.lähde?
Ainolan puoliso oli kokoomuksen entinen kansanedustaja Marja Tiura. Kun Tiuran kevään 2007 eduskuntavaalikampanjaansa Kehittyvien maakuntien Suomelta saama vaalirahoitustuki nousi julkisuuteen, Julkisen sanan neuvoston puheenjohtaja Pekka Hyvärinen kehotti kesäkuussa 2009 Yleä arvioimaan uudelleen Ainolan asemaa politiikan toimituksen päällikkönä. Yle oli aiemmin arvioinut, ettei Ainola ole jäävi vaalirahoitusuutisoinnin suhteen. Syyskuussa 2009 Ainola kuitenkin siirtyi syrjään Ylen uutisten politiikan toimituksen päällikön tehtävistä. Ainola erosi Yleisradion palveluksesta huhtikuussa 2010. Nelosen uutiset kertoi lokakuussa 2010, että Ainola oli ollut keväällä 2010 aktiivisesti yhteydessä kokoomustahoon, jotta puolue tukisi Tiuraa vaaliraha- ja loikkauskohussa. Kun asia tuli Ylen tietoon, asiasta käynnistettiin selvitys, mikä johti Ainolan irtisanoutumiseen.
Tammikuussa 2011 Ainola siirtyi Talouselämä-lehden toimittajaksi ja kesäkuussa 2011 toimituspäälliköksi. Vuonna 2014 Ainola siirtyi Iltalehden erikoistoimittajaksi.
Palkinnot ja tunnustukset

Tutkivan journalismin yhdistyksen Lumilapio-palkinto
1995 Suomen Kuvalehdessä julkaistuista Suomen pankkikriisiä käsittelevistä artikkeleista
1998 yhdessä Boris Salomonin kanssa MOT:n kaksiosaisesta ohjelmasta Lääketieteen musta historia.
2005 dokumentti Salainen sotilastie länteen käsitteli Suomen kylmän sodan aikaisen sotilastiedustelun yhteyksiä länteen.
Suomalaisen Sanomalehtimiesliiton Olli-palkinto 2007
Päivän Tunnussana

Päivän Tunnussana on pieni kirjanen, joka ilmestyy vuosittain ja joka sisältää vuoden jokaiselle päivälle kaksi raamatunlausetta ja raamatunlukuohjelman. Kirjanen alkoi ilmestyä alun perin Herrnhutissa Saksassa vuonna 1731 ja siellä se kootaan edelleen. Tunnusanan "isänä" pidetään Herrnhutin veljesseurakunnan perustajaa Nikolaus Ludwig von Zinzendorfia.
Suomeksi kirjanen alkoi ilmestyä vuonna 1905, ja suomenkielinen painos on nykyisin noin 70 000 kpl. Kirjasta kustantaa Suomessa Karjalan Evankelinen Seura. Kirjanen ilmestyy kaikkiaan yli 50 kielellä, ja suomenkielinen painos on toiseksi suurin saksankielisen painoksen jälkeen.
Aiheesta muualla

Toimintasuunnitelma. Karjalan Evankelinen Seura ry. Arkistoitu 2.5.2013.
Töölön sokeritehtaan rautatie

Vuoden 1962 ilmakuvassa rautatie näkyy kulkevan tehtaan tontille oikeassa alakulmassa.
Töölön sokeritehtaan rautatie oli Helsingissä vuosina 1901–1963 toiminut kilometrin pituinen teollisuusrata, jonka tarkoituksena oli huolehtia Töölön sokeri­tehtaan liikenteestä.
Rata alkoi Töölönlahden etelärannalla olleelta VR:n ratapihalta ja kulki lahden länsirantaa pitkin Hesperianpuistossa olevan jalankulku- ja pyörätien vieressä sokeritehtaan tontille, joka sijaitsi nykyisen oopperatalon paikalla. Rata oli alkujaan kapearaiteinen, koska maaston takia leveäraiteista ei voinut silloisella tekniikalla rakentaa. Radan raideleveys oli 1 000 mm.
Radalla oli kaksi Krauss-veturia, n:o 1 (4689/1901, 0-6-0WT), ”Kalle” ja n:o 2 (5974/1908, 0-6-0WT), ”Pelle”. Radan vaunuina yksinomaan lavettivaunuja, joilla normaalit VR:n tavaravaunut kuljetettiin silloiselle Töölön tavara-asemalle ja takaisin. Radalla ei ollut veturien kääntömahdollisuutta, vaan veturien savupiippu oli aina tehdasta kohti; asemalle päin ne siis ajoivat takaperin. Veturit olivat loppuun asti halkopolttoisia.lähde? Kalusto ei (ilmeisesti ikänsä vuoksi) kelvannut sotakorvauksina.
Rata muutettiin leveäraiteiseksi vuonna 1954, ja sen liikenne siirtyi kokonaan VR:n hoidettavaksi, veturina tavallisimmin Pasilan tai satamaradan päivystäjäveturi. Kapearaidekalusto romutettiin kokonaisuudessaan. Ratasopimus päättyi jo vuonna 1963, jolloin viimeisetkin kuljetukset siirrettiin kumipyörille, mutta viimeisen kerran rataa käytettiin vuonna 1965, kun tehdas purettiin, ja sen jälkeen ratakin purettiin. Porkkalaan rakennetulle uudelle sokeritehtaalle tuli normaali leveäraideyhteys sittemmin puretun Båtvikin radan myötä.
Vanha sokeritehtaan tontti oli tämän jälkeen vuosikymmeniä suurelta osin tyhjillään lukuun ottamatta tehtaan vanhaa pääkonttorirakennusta ja sen viereen rakennettua modernia toimistorakennusta, kunnes paikalle 1990-luvun alussa rakennettiin oopperatalo. Vanha punatiilinen konttorirakennus on määritelty suojelukohteeksi.
Aiheesta muualla

Kuvia tai muita tiedostoja aiheesta Töölön sokeritehtaan rautatie Wikimedia Commonsissa
Earl Scruggs

Earl Scruggs esiintymässä vuonna 2005.
Earl Eugene Scruggs (6. tammikuuta 1924 Flint Hill, Pohjois-Carolina – 28. maaliskuuta 2012 Nashville, Tennessee) oli yhdysvaltalainen bluegrass-muusikko ja banjonsoittaja. Hänet tunnetaan banjonsoittoperinteen elvyttäjänä Yhdysvalloissa.
Scruggs oli ristipikkaukseksi (engl. crosspicking) kutsutun näppäilytekniikan ja siinä erityisesti eteenpäin meneväksi rolliksi kutsutun näppäilykuvion pioneeri. Ristipikkauksessa säveliä näppäillään kappaleen koko keston ajan jatkuvalla kaavalla, jolloin yksittäisten sävelten näppäily banjolla tai akustisella kitaralla laulajaa säestettäessä kuulostaa paremmalta kuin kokonaisten sointujen soittaminen. Eteenpäin menevässä rollissa kieliä näppäillään alhaalta ylöspäin.
Scruggs sai Grammy-palkinnon vuosina 1969 2002. Ensimmäinen tuli hänelle ja kitaristi Lester Flattille Scruggsin tunnetuimmasta kappaleesta ”Foggy Mountain Breakdown”, jota käytettiin vuoden 1967 elokuvassa Bonnie ja Clyde. Sävelmää käytettiin myös Vesa-Matti Loirin huumorikappaleella ”Saiskos pluvan” (1968).
Scruggs sai vuonna 1992 National Medal of Artsin. Hän pääsi 13. helmikuuta 2003 Hollywood Walk of Fameen ja vuonna 1991 International Bluegrass Music Hall of Honoriin.
Scruggs kuoli vuonna 2012 pitkään sairastettuaan.
Aiheesta muualla

Earl Scruggsin muistokirjoitus Helsingin Sanomissa (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Italia  Suomi (KANTO)  Yhdysvallat  Tšekki  Alankomaat 
Taiteenala:  Grammy Awards  MusicBrainz 
Muut:  Europeana  SNAC  IdRef
Luettelo Forssan julkisista taideteoksista ja muistomerkeistä

Luettelo Forssan julkisista taideteoksista ja muistomerkeistä sisältää Forssan kaupungissa olevat pysyvät patsaat, muistomerkit ja muistolaatat. Forssaan on liitetty Koijärven kunta.
Alppihiihdon maailmanmestaruuskilpailut 2015

Alppihiihdon maailmanmestaruuskilpailut 2015 järjestettiin Vailissa / Beaver Creekissä, Coloradossa, Yhdysvalloissa 2.–15. helmikuuta 2015. Valinta kisojen paikkakunnasta tehtiin Turkissa kesäkuussa 2010. Aiemmin alppihiihdon MM-kilpailut oli järjestetty Vailissa kahdesti vuosina 1999 ja 1989.
Vailissa järjestettiin avajais- ja mitaliseremoniat ja Golden Peak Race -rinteellä kilpailtiin joukkuekilpailu ja miesten suurpujottelu ja pujottelu karsinnat.
Beaver Creekissä kilpailtiin muut kilpailut, miesten kilpailut laskettiin Birds of Prey / Golden Eagle -rinteellä. Naisten vauhtilajit laskettiin Raptor -rinteellä ja tekniikkalajit Golden Eagle -rinteellä.
Ohjelma

| Päivä | Aika | Miehet | Naiset |
| --- | --- | --- | --- |
| Maanantai, 2. helmikuuta | 19.30 |  | Syöksylasku harjoitukset |
| Tiistai, 3. helmikuuta | 20.00 |  | Super-G |
| Tiistai, 3. helmikuuta | 22.30 | Syöksylasku harjoitukset |  |
| Keskiviikko, 4. helmikuuta | 20.00 | Super-G (siirrettiin) |  |
| Keskiviikko, 4. helmikuuta | 22.30 |  | Syöksylasku harjoitukset (peruttiin) |
| Torstai, 5. helmikuuta | 20.00 | Super-G |  |
| Torstai, 5. helmikuuta | 20.00 | Syöksylasku harjoitukset (peruttiin) |  |
| Torstai, 5. helmikuuta | 22.30 |  | Syöksylasku harjoitukset |
| Perjantai, 6. helmikuuta | 20.00 |  | Syöksylasku |
| Perjantai, 6. helmikuuta | 22.30 | Syöksylasku harjoitukset |  |
| Lauantai, 7. helmikuuta | 20.00 | Syöksylasku |  |
| Lauantai, 7. helmikuuta | 22.30 |  | Syöksylasku harjoitukset |
| Sunnuntai, 8. helmikuuta | 19.00 / 23.15 | Alppiyhdistetty |  |
| Sunnuntai, 8. helmikuuta | 21.00 |  | Syöksylasku harjoitukset (peruttiin) |
| Maanantai, 9. helmikuuta | 19.00 / 23.15 |  | Alppiyhdistetty |
| Tiistai, 10. helmikuuta | 23.15 | Joukkuekilpailu | Joukkuekilpailu |
| Torstai, 12. helmikuuta | 19.15 / 23.15 | Suurpujottelu karsinta |  |
| Torstai, 12. helmikuuta | 19.15 / 23.15 |  | Suurpujottelu |
| Perjantai, 13. helmikuuta | 19.15 / 23.15 | Suurpujottelu |  |
| Lauantai, 14. helmikuuta | 19.15 / 23.15 | Pujottelu karsinta |  |
| Lauantai, 14. helmikuuta | 19.15 / 23.15 |  | Pujottelu |
| Sunnuntai, 15. helmikuuta | 19.15 / 23.30 | Pujottelu |  |
Miehet > Syöksylasku

| Sija | Maa | Kilpailija | Aika |
| --- | --- | --- | --- |
| 1 |  | Patrick Küng | 1.43,18 |
| 2 |  | Travis Ganong | 1.43,42 |
| 3 |  | Beat Feuz | 1.43,49 |
Päivämäärä: 7. helmikuuta Birds of Prey, Beaver Creek
 Ainoa kilpailuun osallistunut suomalainen Andreas Romar sijoittui 31:nneksi.
Miehet > Supersuurpujottelu

| Sija | Maa | Kilpailija | Aika |
| --- | --- | --- | --- |
| 1 |  | Hannes Reichelt | 1.15,68 |
| 2 |  | Dustin Cook | 1.15,79 |
| 3 |  | Adrien Théaux | 1.15,92 |
Päivämäärä: 5. helmikuuta Golden Eagle, Beaver Creek
 Kilpailu siirrettiin edellispäivältä. Ainoa kilpailuun osallistunut suomalainen Andreas Romar keskeytti.
Yhdysvaltalainen Bode Miller kaatui rajusti kauden avauskilpailussaan saaden syvän haavan pohkeeseensa ja hän ei pystynyt osallistumaan muihin MM-kilpailuihin. Lasku oli myös Millerin uran viimeinen.
Miehet > Suurpujottelu

| Sija | Maa | Kilpailija | Aika |
| --- | --- | --- | --- |
| 1 |  | Ted Ligety | 2.34,16 |
| 2 |  | Marcel Hirscher | 2.34,61 |
| 3 |  | Alexis Pinturault | 2.35,04 |
Päivämäärä: 13. helmikuuta Golden Eagle, Beaver Creek

Yhdysvaltalainen Ted Ligety voitti kolmannen peräkkäisen suurpujottelun maailmanmestaruuden ja neljännen peräkkäisen suurpujottelun arvokilpailun.
Kilpailuun osallistui kolme suomalaista: Marcus Sandell, Samu Torsti ja Eemeli Pirinen. Marcus Sandell sijoittui 14:nneksi, Samu Torsti sijoittui 21:nneksi ja Eemeli Pirinen laski ulos ensimmäisellä kierroksella.
Miehet > Pujottelu

| Sija | Maa | Kilpailija | Aika |
| --- | --- | --- | --- |
| 1 |  | Jean-Baptiste Grange | 1.57,47 |
| 2 |  | Fritz Dopfer | 1.57,82 |
| 3 |  | Felix Neureuther | 1.58,02 |
Päivämäärä: 15. helmikuuta Golden Eagle, Beaver Creek
Ranskalainen Jean-Baptiste Grange voitti toisen maailmanmestaruudensa ja kolmannen MM-mitalinsa pujottelussa.
Ainoa kilpailuun osallistunut suomalainen Joonas Räsänen laski ulos ensimmäisellä kierroksella.
Miehet > Alppiyhdistetty

| Sija | Maa | Kilpailija | Aika |
| --- | --- | --- | --- |
| 1 |  | Marcel Hirscher | 2.36,10 |
| 2 |  | Kjetil Jansrud | 2.36,29 |
| 3 |  | Ted Ligety | 2.36,40 |
Päivämäärä: 8. helmikuuta Birds of Prey ja Golden Eagle, Beaver Creek
 Ainoa kilpailuun osallistunut suomalainen Andreas Romar sijoittui seitsemänneksi.
Tšekkiläinen Ondřej Bank kaatui erittäin rajusti syöksyosuudella, mutta selvisi tilanteesta aivotärähdyksellä ja ruhjeilla.
Naiset > Syöksylasku

| Sija | Maa | Kilpailija | Aika |
| --- | --- | --- | --- |
| 1 |  | Tina Maze | 1.45,89 |
| 2 |  | Anna Fenninger | 1.45,91 |
| 3 |  | Lara Gut | 1.46,23 |
Päivämäärä: 6. helmikuuta Raptor, Beaver Creek
Naiset > Supersuurpujottelu

| Sija | Maa | Kilpailija | Aika |
| --- | --- | --- | --- |
| 1 |  | Anna Fenninger | 1.10,29 |
| 2 |  | Tina Maze | 1.10,32 |
| 3 |  | Lindsey Vonn | 1.10,44 |
Päivämäärä: 3. helmikuuta Raptor, Beaver Creek
Naiset > Suurpujottelu

| Sija | Maa | Kilpailija | Aika |
| --- | --- | --- | --- |
| 1 |  | Anna Fenninger | 2.19,16 |
| 2 |  | Viktoria Rebensburg | 2.20,56 |
| 3 |  | Jessica Lindell-Vikarby | 2.20,65 |
Päivämäärä: 12. helmikuuta Golden Eagle, Beaver Creek
Kilpailuun osallistui kaksi suomalaista: Merle Soppela ja Kristiina Rove. Merle Soppela sijoittui 31:nneksi ja Kristiina Rove laski ulos toisella kierroksella.
Naiset > Pujottelu

| Sija | Maa | Kilpailija | Aika |
| --- | --- | --- | --- |
| 1 |  | Mikaela Shiffrin | 1.38,48 |
| 2 |  | Frida Hansdotter | 1.38,82 |
| 3 |  | Šárka Strachová | 1.39,25 |
Päivämäärä: 14. helmikuuta Golden Eagle, Beaver Creek
Yhdysvaltalainen Mikaela Shiffrin voitti toisen peräkkäisen maailmanmestaruuden ja kolmannen arvokilpailun pujottelussa. Shiffrin on voittanut toistaiseksi kaikki pujottelun arvokilpailut joihin on osallistunut. Tšekkiläinen Šárka Strachován voitti neljännen MM-mitalinsa pujottelussa.
Kilpailuun osallistui kaksi suomalaista: Merle Soppela sijoittui 21:nneksi ja Kristiina Rove laski ulos toisella kierroksella.
Naiset > Alppiyhdistetty

| Sija | Maa | Kilpailija | Aika |
| --- | --- | --- | --- |
| 1 |  | Tina Maze | 2.33,37 |
| 2 |  | Nicole Hosp | 2.33,59 |
| 3 |  | Michaela Kirchgasser | 2.33,72 |
Päivämäärä: 9. helmikuuta Raptor ja Golden Eagle, Beaver Creek
Joukkuekilpailu

| Sija | Maa | Kilpailijat |
| --- | --- | --- |
| 1 |  Itävalta | Eva-Maria Brem, Nicole Hosp, Michaela Kirchgasser, Marcel Hirscher, Christoph Nösig, Philipp Schörghofer |
| 2 |  Kanada | Candace Crawford, Erin Mielzynski, Marie-Pier Préfontaine, Phil Brown, Trevor Philp, Erik Read |
| 3 |  Ruotsi | Sara Hector, Maria Pietilä-Holmner, Anna Swenn-Larsson, Mattias Hargin, Markus Larsson, André Myhrer |
Päivämäärä: 10. helmikuuta Golden Peak Race, Vail
Kilpailu käytiin parisuurpujotteluna, jossa kaksi nais- ja miesparia laski vastakkain ja parin voittaja sai pisteen. Tasatilanteessa laskettiin nopeimman nais- ja mieslaskijan ajat yhteen, se maa jolla oli nopein yhteisaika voitti.
Mitalitaulukko

Isäntämaa
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Itävalta | 5 | 3 | 1 | 9 |
| 2 |  Yhdysvallat | 2 | 1 | 2 | 5 |
| 3 |  Slovenia | 2 | 1 | 0 | 3 |
| 4 |  Ranska | 1 | 0 | 2 | 3 |
| 4 |  Sveitsi | 1 | 0 | 2 | 3 |
| 6 |  Saksa | 0 | 2 | 1 | 3 |
| 7 |  Kanada | 0 | 2 | 0 | 2 |
| 8 |  Ruotsi | 0 | 1 | 2 | 3 |
| 9 |  Norja | 0 | 1 | 0 | 1 |
| 10 |  Tšekki | 0 | 0 | 1 | 1 |
| Yhteensä | Yhteensä | 11 | 11 | 11 | 33 |
Aiheesta muualla

Viralliset kotisivut (Arkistoitu – Internet Archive) (englanniksi)
Kansainvälisen hiihtoliiton kisasivusto (Arkistoitu – Internet Archive) (englanniksi)
Alppihiihdon maailmanmestaruuskilpailut
1931
1932
1933
1934
1935
1936
1937
1938
1939
1941
1948
1950
1952
1954
1956
1958
1960
1962
1964
1966
1968
1970
1972
1974
1976
1978
1980
1982
1985
1987
1989
1991
1993
1996
1997
1999
2001
2003
2005
2007
2009
2011
2013
2015
2017
2019
2021
2023
2025
2027
Parkitseminen

Nahan parkitsemista kuvaava piirros vuodelta 1880
Moderni meksikolainen nahkatehdas
Parkitseminen on yksi nahan käsittelyn työvaiheista. Sen tarkoituksena on tehdä herkästi pilaantuvasta, lämpöä huonosti kestävästä ja hauraasta raakavuodasta säilyvä, lämpöä kestävä, hyvin muokkautuva ja miltei ikuinen raaka-aine moniin eri käyttötarkoituksiin.
Ennen parkitsemista nahka on karvottava ja kaavittava puhtaaksi lihapuolelle jääneistä kudoksista nahan pilaantumisen estämiseksi. Parkitus tehdään kyllästämällä nahka erilaisilla aineilla, jotka voivat olla esimerkiksi öljyjä, kasviperäisiä tanniineja tai erilaisia metallisuoloja. Kromin käyttö parkituksessa keksittiin 1800-luvun puolivälissä, ja se tehosti nahkateollisuutta huomattavasti. Parkituksen aikana nahkaa myös muokataan ja pehmitetään käyttötarkoituksensa mukaan.